# Sant Joan de Nai

Sant Joan de Nai (Saint-Jean-de-Nay en francés) z-es una comuna velaiesa, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Sant Joan de Nai :
| | Vazeilles-Limandre | Lodes |
| Siaugues-Sainte-Marie | | Chaspusac |
| Lo Vernet | Sent Privat d'Alèir | Vergezac |

## Toponimia

Las fòrmas ancianas son Ecclesia Nai en 1179, Ecclesia de Nai en 1262, La paroisse de Nay en 1401, De Nayo en 1513, St-Jean-de-Nay en 1733, Nay-la-Montagne en 1793.
Sant Joan representa l'ebrieu Johannes, nom de Sant Joan l'Evangelista e de Sant Joan Baptista.
Segon Joan Arçac, Nai, afluent de Cereix, que donèt son nom a (Sant Joan de) Nay, poiriá benleu representar *nav-, *nava, tèma prelatin e preceltic, « cròs, val », doncas « aiga de la val ». Xavier Delamarre plaça *nāuā o *nāuiā, nom d'aiga pueis de luòc, dins las formacions celticas (racina indoeuropèa (s)nā(w), « nadar », representat per exemple per lo galés nawf, lo latin nāre).

### Cereix

Cereix z-es una aiga (Rivus qui labitur de Seresio versus Karolum en 1405), z-es tanben un vialatge e un ancian chastèl, situat dins una vòuta delh riu, a l'èst de Sent Joan. Las fòrmas ancianas son Ceresium castrum, vas 1090, Cereis vas 1100, Cereix en 1171, Sereis en 1219, Castrum villaque de Cereys en 1321, Sereys en 1331, Mandatum de Serezio en 1457, Cereys en 1511, Prior S. Gerardi de Sereis en 1516.
Segon Joan Arçac, Cereis representa pas los çarsèirs, mas lo nom latin d'òme Ceretius o *Cerisius, derivat de Cerius.

### Beyssac

Las fòrmas ancianas son Baissac en 1209, Vaissac en 1256, Bayssat en 1321, Mansus de Bayssac en 1461, Locus de Bayssaco en 1464, Beyssac en 1638.
I a pas d'avís de Joan Arçac. Chau doncas segre las informacions per Baissac e per Baishac. Segon Dauzat, aquelhs noms venon delh nom gallic d'òme *Bascius, inferit de Bascio, ambelh sufixe -acum.
A prepaus de Baishac (Gironda), Bénédicte Boyrie-Fénié, a la seguda d'Negre, aima mai lo nom latin d'òme Bassius, meime sufixe. Segon Xavier Delamarre, que s'ocupa mas de Baissac, lo nom ven delh nom gallic d'òme Bascios (Bascius es atestat, mas en Sardenha, [de celticitat dobtosa]). La grafia z-es Baissac.

### Montanhac, Montanhaset

Las fòrmas ancianas son : (per Montanhac) Montanhacum en 1342, Montanhac en 1525; (per Montanhaset) Montanhaguet en 1274.
Joan Arçac cita Dauzat e Rostaing per d'autres toponimes : nom latin d'òme Montanius, o, dins quauques cas, un derivat de mons, *montaneus, lo tot amb -acum. Quenha es la prononciacion delh diminutiu Montanhaset ? Montanhaset es una fòrma pus anciana, mas pòt tanben èsser analogic.

## Istòria

En 1789, Sent Joan de Nai èra de de la província d'Auvèrnhe, de l'eleccion de Briude, de la subdelegacion de Lanjac e delh ressòrt delh presidial de Riam. Sa gleisa parochala, diocèsi delh Puèi de Velai e archipreirat de Sant Pàulhan, èra delh vocable de Sant Joan; l'abat delh Monestier de Gaselha presentava a la cura.

## Administracion

Lista deus cònsols successius :
| Periòde | Periòde | Identitat | Qualitat |
| 2020 | ( 2026) | Dominique Thollet | |
| març de 2008 | 2020 | Jean-Marie Badiou | |
| 1999 | 2008 | Jean-Marie Pelisse | |
| març de 1977 | 1999 | Pascal Haon | |
| març de 1971 | 1977 | Francois Rousset | |
| 1961 | 1971 | Ernest Pradier | |
| 1947 | 1961 | Albert Rouy | |
| 1945 | 1947 | Emile Torrent | |
| 1918 | 1945 | Alexandre Boyer | mobilizat 1914-1918 |
| 1914 | 1918 | Pierre Ambert | premèir adjunt |
| 1908 | 1914 | Alexandre Boyer | |
| | 1908 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 370, totala: 374 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 146 | 805 | 1 092 | 1 341 | 1 360 | 1 430 | 1 455 | 1 497 | 1 402 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 405 | 1 451 | 1 434 | 1 568 | 1 571 | 1 578 | 1 519 | 1 503 | 1 511 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 508 | 1 463 | 1 388 | 1 143 | 1 067 | 1 033 | 1 001 | 836 | 792 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 731 | 662 | 592 | 524 | 497 | 430 | 401 | 400 | 394 402 |
| 2009 | 2010 |
| 389 395 | 384 390 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 352 abitants e la densitat èra de 12,46 ab/km².

## Ligams extèrnes

* Sent Joan de Nai sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Joan de Nai».
* 1 2 Augustin Chassaing, Antoine Jacotin Dictionnaire Topographique... de la Haute-Loire, p. 254 https://gallica.bnf.fr/ark:/12148/bpt6k392965/f303.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 605-606
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 97
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 204
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 50-51 https://gallica.bnf.fr/ark:/12148/bpt6k392965/f99.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 185
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 29 https://gallica.bnf.fr/ark:/12148/bpt6k392965/f78.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 44, a Bachy
* ↑ Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 70
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 72, 287 e 329
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 183 https://gallica.bnf.fr/ark:/12148/bpt6k392965/f232.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 156
* Portal de Velai